Labi. Atlikušas septiņas sekundes.
Ādams Vinatieri centīsies uzvarēt ar 47 jardu atzīmes spērienu.
Bumba ir vietā, seko spēriens.
Spēriens ir labs, ļoti labs!
Patriots ir Superkausa čempioni!
Sauciet par likteni,
taču Jaunanglijas Patriots
ir futbola pasaules negaidītākie čempioni.
Izskatās labi!
Jaunanglijas Patriots būs 21. gadsimta pirmie čempioni.
Šo komandu apbrīnos un liks zem lupas tik ilgi,
kamēr pastāvēs futbols.
Šī spēle ir kā narkotika.
Tu būsi gatavs uz visu, lai nomāktu bailes par zaudēšanu.
Uz visu.
Jaunākās ziņas.
Jaunanglijas komanda pieķerta šmaucoties. Tas atstās melnu traipu.
SACEĻAM TROKSNI PAR NĪKUĻOJOŠO BREIDIJU
Šis futbola skandāls nepazudīs.
Komanda spēlēja tik ilgi, lai kļūtu par ļaundari.
Viņš atkal ir zemē!
Ja zaudēs Superkausu, visi teiks:
"Jā, tā notiek, kad liek spēlēt godīgi."
Piezemējums!
Uzvaru sērija turpinās.
Nevērtējiet par zemu Tomu Breidiju.
Bils Beličeks ir izveidojis meistardarbu.
Taču, kopā esot divām lielām personībām, šādā līmenī
konflikts ir neizbēgams.
Toms Breidijs un Bils Beličeks nesaprotas.
Zini ko atgādina? Teritorijas sadali.
Nebūs smuki.
Mēs strādājām Bila, bet spēlējām Toma dēļ.
Karājāmies mata galā.
Es centos visu saturēt kopā, cik labi vien spēju.
Vai esmu Džonijs Foksboro?
Viņš ir nelaimīgs. Tad ir jādodas prom.
Uzvaru sērija ir beigusies.
Es citiem neļaušu atņemt ko tik īpašu.
Viss ir ideāls.
Neko vairāk arī nevajag.
Kā iekļūt vēsturē?
Uzvarot.
Nevis divas reizes, bet gan atkal un atkal.
Katru dienu jādomā tikai par uzvaru.
ĀRONS ERNANDESS APSŪDZĒTS SLEPKAVĪBĀ
Izbaudiet, draugi. Vairs nekad ko tādu neredzēsiet.
BOSTONA, MASAČŪSETSA 1994. GADA 21. JANVĀRIS
Labi, dodamies tieši pie podesta,
kur sēž Bobs Krafts un Džeimss Bušs Ortvīns.
Paklausīsimies viņu paziņojumu.
Paldies, ka atnācāt. Priecājos.
Man ir tas gods jūs iepazīstināt ar vīru,
kurš kļūs par nākamo Jaunanglijas Patriots īpašnieku.
Roberts Krafts.
VIETĒJAIS ZĒNS IZPILDA SOLĪJUMU
Daļa cilvēku uzskata, ka ir muļķīgi tērēt tik daudz naudas sportam.
Taču mans mērķis ir, lai čempionāts notiktu Jaunanglijā.
Sagaidām Jaunanglijas Patriots!
Mūsu apgabalā ir svarīga ģimene.
Mums šogad sanāks!
Tradīcijas.
Šī ir mana dzimtā pilsēta. Šis sports
patiesi ietekmē kopienas garu.
- Krafta kungs, kā sokas? - Labi, un jums?
- Labi, paldies. - Veiksmīgu dienu!
- Mēs viņus satrieksim, ne? - Tāda doma.
Kad nopirkām komandu, atminos pie sevis domājam...
ROBERTS KRAFTS ĪPAŠNIEKS, PATRIOTS
..."Oho, likmes ir augstas."
Ir svarīgi izprast Bostonas līdzjutējus. Viņi ir kaislīgi atbalstītāji.
Viņi šodien negaidīja tik daudz cilvēku.
Būs aizraujošs gads. Visi ir sajūsmā.
Jaunanglijā ir trīs neizbēgamas lietas.
Nāve, nodokļi un Bostonas sporta fani.
Citādi tevi padzīs no šejienes.
Jā, mazā!
- Šī ir Patriots zeme! - Jā!
Uzaugot Bostonā, tikko beidz sūkāt knupīti,
sāc skaļi aurot.
Aiziet, tieši tā!
Patriots līdzjutēji daudz bļauj.
Daudzi cilvēki nesaprot,
ka komanda daudzus gadus slikti spēlēja.
Bumba pēc piespēles piezemējas vārtu zonā.
Jau tagad redzams, ka Patriots līdzjutēji ir sašutuši.
Vecajai komandai vispār nevajadzēja būt NFL līgā.
Tā man tobrīd šķita.
Paliek slikti par to domājot.
KĀPĒC MĒS ŠEIT ESAM???
Uzlabojiet aizsardzību! Izsūtiet savā vietā karsējmeitenes.
Bijām vīlušies, bet nezaudējām cerības.
Jo mums bija Drū Bledso, kārtīgs amerikāņu uzbrukuma vadītājs.
Drū šajā sezonā ir laba statistika,
ko nevarētu teikt par Jaunanglijas Patriots.
- Bledso ir pats labākais! - Drū!
Viņš bija mūsu džeks, glābējs.
Viņš bija garš, izskatīgs. Drū Bledso bija ideāls.
Hei, džeki, tie ir makdonalda burgeri?
Tā gan, topošā slavas zāles seja.
- Varu vienu apēst? - Nē, uzbrucēj.
- Nekā nebija, Lerij Garroci. - Klau, varam...
Drū labi spēlēja.
Viņa rokas bija kā lielgabals. Viņš bumbu dabūja tur, kur vajadzēja.
Bledso ar zibenīgo roku veic piespēli un seko bumbas piezemējums.
Es sapratu, ka viņam ir jābūt vadībā.
ZELTA IEROCIS
Es viņam pasniedzu 100 miljonus dolāru vērtu līgumu,
lai kļūtu par komandas seju.
Uzbrukuma vadītāju vērtē
pēc uzvarēto spēļu skaita. Darīšu visu savos spēkos,
lai čempionāts šogad notiktu Jaunanglijā.
Mēs uz to ceram, bet, ja tā nenotiks šogad,
lūdzu, Dievs, ļauj tam notikt tuvākajā laikā.
Līdzjutējiem sniedzu cerību,
bet dažreiz ir lietas, kas uzrodas
pilnīgi negaidīti.
ASV!
2001. GADA 23. SEPTEMBRIS
Dāmas un kungi...
lūdzu, ievērosim klusuma brīdi
par godu 11. septembra upuriem.
Novelciet cepures!
Tuvojoties 2001. gada sezonai,
11. septembra terorakts visus iespaidoja.
Es tiešām ticēju, ka futbols
spēlētu lielu lomu valsts, sabiedrības saliedēšanā.
Paldies.
Jaunanglijas, Bostonas faniem cerība bija vajadzīga vairāk kā jebkad.
Es paļāvos, ka Drū sasniegs rezultātus.
PATRIOTS PRET ŅUJORKAS JETS
Ar atgriešanos! Jets ir vadībā 10-3 šajā spēlē, kas notiek Jaunanglijā.
Šī diena valstī ir emocionāla...
KOPĪBĀ IR SPĒKS
...atsākoties Nacionālajai futbola līgai.
Jaunanglijas Patriots pēc pagājušā gada piecām uzvarām un 11 zaudējumiem,
kā komanda izmisīgi tiecas pēc panākumiem.
Aiziet, dzenam līdz vārtiem!
Ejam uz uzvaru.
Domāju, ka šis ir vēl viens gads, kur komandas veiksme
gulstas uz Drū Bledso pleciem.
Drū!
Kad esi komandā, tā ir varenāka par tevi pašu.
Taču mana atbildība komandā bija to vadīt.
DRŪ BLEDSO UZBRUKUMA VADĪTĀJS
Es bija galvenais, uzbrukuma vadītājs.
Pārstāvēju visu komandu.
Tajā komandā bija daļa manis.
Sanākam aplī.
Dabūjam bumbu vārtos. Sākam uz divi, nostājaties vietās.
Spēlējām pret Jets, iepalikām.
Bet atceros, ka nodomāju: "Forši, ir pienācis mans laiks."
Es vislabāk spēlēju, kad negāja labi.
Daudzi tās sauktu par satraucošām epizodēm.
Tad vislabāk spēju koncentrēties.
Tā teica arī Džordans, Taigers,
- visi šie milži. - Jā.
Jā, vairums mani salīdzina ar Džordanu un Taigeru.
Jā, esam vienādi.
Aiziet!
Bledso. Skrien uz vārtiem.
Ziniet, grūti izskaidrot, cik tas bija briesmīgi.
Manā dzīvē nav bijis laika
patiesi izjust 11. septembra ēnu.
Un pēc tam cieta mūsu lieliskais uzbrukuma vadītājs.
Atbalstītāju cerības sašļuka.
Tas bija patiesi baisi.
Es viņu uzskatīju par savu dēlu.
Mūsu komanda bija šokā, jo viņš bija tās seja.
TAI LO AIZSARGS
Viņš bija mūsu līderis.
100 miljonu vērts uzbrukuma vadītājs.
Un viņš nevar spēlēt.
Bledso tikko iznesa uz nestuvēm.
Kad Drū Bledso ieradās traumpunktā,
mani māca pamatīgas bažas.
Viņam bija pārgriezta artērija.
Tādēļ plaušas sāka piepildīties ar asinīm.
Ja neveiktu operāciju, viņš noteiktu mirtu.
DR. DEIVIDS BERGERS ĶIRURGS
Redzēt viņu slimnīcas gultā bija smagi.
Mūsu mīļais uzbrukuma vadītājs varēja arī neizveseļoties.
Viņš ieguva ievainojumu, spēlējot mūsu labā,
tādēļ izjutu neizsakāmu atbildību pret viņa ģimeni.
Neko daudz no tā laika neatceros, biju kā bezfilmā...
MORA BLEDSO
...visa tā šoka dēļ.
Atminos, ka uz mirkli aizgāju pabūt viena.
Un uzreiz sāku skaļi raudāt, jo jutos bezpalīdzīgi.
Un ja kaut kas notiek? Ja nu, jā, es...
Ja tā godīgi, bija sirreāla sajūta.
Trauma bija nopietnāka nekā domājām,
- skatoties vakardienas spēli. - Tieši tā, Maik.
Precīzi, viņa krūškurvis sāp tik ļoti, ka viņš ģimenei teicis –
tik ļoti daudz nekad nav sāpējis.
Viņu aizveda uz slimnīcu, kur no plaušām
izpumpēja apmēram litru asiņu.
Kad pamodos, nesapratu, kas notiek.
Paskatījos lejup, manās krūtīs bija truba.
Atceros, nodomāju: "Tas nav labi." Vai ne?
Atceros, ka domāju pie sevis: "Labi,
cerams, ka komanda spēs turēt buru,
līdz atveseļošos un varēšu atgriezties."
Kad šķiet, ka sliktāk nevar būt,
seko nulle uzvaru, divi zaudējumi,
uzvaras vadītājs nevar spēlēt.
Bledso pēc spēles iznesa uz nestuvēm.
Kurš gan varētu paredzēt traumas nopietnību?
Tavuprāt, Drū atlikušo sezonu nespēlēs?
Vēl nē, bet diez ko labi neizskatās.
Patriots liek cerības uz 24 gadus veco Tomu Breidiju,
kas uzsāk savu NFL debiju kā uzbrukuma vadītājs.
Uz viņu būs vērsta liela uzmanība.
Redzēsim, vai izdosies.
TOMS BREIDIJS UZBRUKUMA VADĪTĀJS
Biju rezerves uzbrukuma vadītājs.
Treneris pie manis pienāca un teica:
"Labi, Drū nevar spēlēt. Tom, tagad ir tava kārta.
Tā, lai tu būtu gatavs."
Darīju visu, ko spēju, lai sagatavotos.
Es uztvēru treniņus kā spēles.
Pie sevis nodomāju: "Ar veiksmi vien nebūs līdzēts."
Trenera Beličeka acīs nākamnedēļ varēji te arī nebūt.
BILS BELIČEKS GALVENAIS TRENERIS
Profesionālajā futbolā nevienam nekas tāpat vien nepienākas.
Tev ir smagi jāstrādā, lai ko sasniegtu,
un spēlētu tajā līmenī, kuru esi nopelnījis.
Ik nedēļu mums ir sevi jāpierāda
cits cita un komandas biedru acīs.
Bija pamatīgs nemiers.
Drū ir savainots, miljoniem vērtais spēlētājs nevar spēlēt.
Komandas gars ir izsīcis.
Un Toms uzrunāja komandu.
DEIMIENS VUDIJS UZBRUCĒJS
Viņš teica: "Noticiet man.
Savācamies.
Es strādāšu bez atpūtas, jūs strādāsiet bez atpūtas.
Mums izdosies."
Lai ko tādu pateiktu, viņam bija jābūt pamatīgām iekšām.
Atcerieties, ka uzticība ir jānopelna.
Un ko viņš ir darījis, lai to nopelnītu?
Iedomājies, ka viņš to saka Vilijam Makginestam
Tedijam Bruski – visiem šiem veterāniem.
Toms mūs sapulcēja kopā. Atminos, ka nodomāju:
"Paskat uz šo puiku. Viņš cenšas." Jā.
TEDIJS BRUSKI AIZSARGS
Uzbrucēji uz sarkano zonu.
Spēlēsim piespēles.
Visi, kas saka: "Ak, jā, zinājām, ka Toms aizvedīs līdz uzvarai."
Tās ir muļķības. Paklau, nu.
Šis džeks neko mūsu labā nav darījis.
Nevaru ciest. Vēlreiz. Sanākat kopā un sākam vēlreiz, Breidij.
Jau no pirmā treniņa domājām:
"Labi, vari savākt kopā uz stratēģiju? Spēj izrīkot uzbrucējus?"
Viņš reizēm nezināja, ko dara.
Sasodīts. Aiziet, aizsargi.
Paklau, mēs uzvarēsim spēli!
Labi, gatavojamies, vecīt.
Tobrīd pār komandu valdīja aizsargi.
Mēs bijām pamatu pamats.
Atceros uzrunājam aizsargus:
"Klau, nākamnedēļ nevaram atdot pretiniekiem punktus. Nevaram.
VILIJS MAKGINESTS AIZSARGS
Tikko bumba ir gaisā,
kādam sadosim pa zobiem."
Pienācis laiks saņemties.
Viņš ir gar zemi.
- Jā, sasodīts! - Gandrīz palika bez galvas.
PATRIOTS PRET INDIANAPOLISAS COLTS 2001. GADA 30. SEPTEMBRIS
Tieši tā!
Liekam viņus slīpi.
Menings. Pārtverts!
Otiss Smits!
Smits bez jebkādas pretestības.
Smits ir vārtu zonā.
Piezemējums Jaunanglijai!
Bijām tie paši aizsargi, taču izskatījāmies un jutāmies citādāk.
Reizēm ir vajadzīga traģēdija, lai satuvinātu kopienu.
LEROJS MILOJS AIZSARGS
Komanda bija vienota.
Lai cik nepatīkams būtu Drū Bledso negadījums,
tas aizsardzībai lika uzlabot spēli un būt uz viena viļņa.
Cik pārsteigts esi par Patriots aizsardzību?
Viņi sāka spēli emocionāli.
Uzreiz varēja redzēt atšķirību.
Viņi ir citā līmenī. Tagad tikai jāuzlabo uzbrukums.
Aiziet, uzbrucēji!
Cenšoties izaudzināt uzbrukuma vadītāju, sākumā viņš ir kā pie ķēdes.
Un ir jānopelna tas, lai ķēde paliktu vaļīgāka.
Toms vēl nebija līdz tam nonācis.
Tādēļ nemainījām uzbrukuma pozīcijas, caursitot pretinieku aizsardzību.
Piespēle. Antovāns Smits bez jebkādas pretestības.
Smits pie laukuma sānu līnijas!
Aiz desmit jardu līnijas!
Toms spēlēja tā, kā viņam vajadzēja.
Taču pats svarīgākais, viņš neapdraudēja komandu bumbas pazaudēšanā.
Bumba nodota Smitam. Viņš paver ceļu.
Piezemējums Jaunanglijai!
Toma Breidija pirmā spēle un uzvara.
Mēs viņiem sadevām.
Mēs to paveicām nevis tāpēc, ka es būtu ģeniāls vadītājs,
bet mūsu lielisko aizsargu dēļ.
Mēs varējām dominēt pār bumbu.
Citi necentās likt lieku uzsvaru uz Tomu, viņš arī,
jo viņš tāds vēl nebija.
Vai ne?
Viņš nebija Toms Breidijs, visu laiku labākais spēlētājs.
Viņš bija vienkārši Toms.
PIRMS VIENA GADA 2000. GADA NFL ATLASE
Tolaik nevienu nebūtu pārsteidzis, novelkot kreklu.
Itin nemaz.
Kad uz viņu paskatījies, domāju – nu gan.
Viņš sāka kā zaļš gurķis.
Mans pirmais iespaids bija, ka viņš ir ļoti lēns.
Tas izskatījās tik neveikli, it kā apkārt skraidītu maza žirafe.
Toms fiziski neizcēlās.
DEIVIDS NAGENTS AIZSARGS
Mēs ar Tomu sākām spēlēt NFL vienlaicīgi.
Mēs bijām jauniņie, ranga pašā apakšā,
tādēļ sadraudzējāmies, jo katru dienu
kopā trenējāmies,
cenšoties iegūt tiesības šeit palikt.
2000. GADA TRENIŅNOMETNE
Labi, nostājās.
Pasauciet vienpadsmito.
Treniņnometnes laikā Toms neguva daudz piespēļu.
Viņš bija ceturtais uzbrukuma vadītājs.
Un tajā brīdī, ja tā godīgi,
nedomāju, ka viņam ir labas izredzes.
Labi, Tom, ņem vadību. Aiziet.
Viņš bija kā pārlaimīgs kucēns.
Jau no paša sākuma viņš bija ārkārtīgi pozitīvs un aktīvs.
Reizēm tas pat kaitināja.
Tāpēc mēs viņu nedaudz izjokojām.
Tās bija kā iesvētības.
Kādus jokus izspēlējāt?
Tātad, ja FIB
domā, ka tiks apzagta banka,
viņiem ir speciāla krāsa, kuru nevar ieraudzīt,
viņi ar to iekrāsoja naudu.
To krāsu nevar redzēt, ja vien nauda nesamirkst.
Pietiek ar nelielu mitrumu uz plaukstām.
Tajā brīdī krāsa nenāk nost.
Dabūjām šo FIB krāsu
un ar to pielējām Tomija zeķes.
Viņš devās uz treniņu. Kājas sasvīda.
Un pēc treniņa viņa pēdas bija violetas vairākas nedēļas.
Zinu, kurš tas bija, bet neteikšu.
Komandas biedri palīdzēja man izaugt.
Es uzrados kā sīks bērnelis. Viņi paņēma mani savā paspārnē.
Mēs domājām: "Viņš ir tikai jauniņais.
Tavu dzīvi veselu gadu padarīsim par elli. Un pēc tam būsi savējais."
Viņš nevienu neapdraudēja.
Viņš nebija tas, par ko es uztrauktos.
Šī ir mana viesnīca, kur dzīvoju dažus pēdējos mēnešus.
Patriots jauniņos izmitināja
brīnišķīgā viesnīcā ar nosaukumu Gala pietura.
Tā bija kravas auto pietura.
Šis ir skaistais skats...
...uz furgonu un gružkasti.
Jā, dikti jautri.
Nespēju noticēt, ka esmu NFL līmenī.
Nespēju sagaidīt, kad tikšu uz laukuma.
Kad uzzināju, ka mani uzņems komandā,
sēdēju un domāju: "Labi, tagad jāatrod vieta, kur palikt."
Tajā brīdī pie durvīm klauvēja Breidijs.
Viņš ienāk, apsēžas uz gultas un saka:
"Mani uzņēma komandā."
Teicu: "Tiešām? Lieliski! Es arī!"
Un viņš teica: "Klau, nopirku Tai Lo māju.
Gribi dzīvot kopā?"
Lūk, skaistulis.
Dūzis. Kā Taisons teiktu, “niknākais džeks pasaulē”.
Un šīs pils īpašnieks.
Kad pārdevu māju Tomam, zināju, ka viņš tobrīd nepelna.
Tāpēc nodomāju: "Jāpadalās ar jauniņajiem."
Viņiem taču nav naudas, cenšas izdzīvot.
Atstāju mēbeles, matračus, visu.
Un šeit ir foršas dekorācijas.
Tā bija Tai Lo vecā māja, kuru viņš bija pamatīgi izdekorējis.
Jutāmies kā raidījumā MTV Cribs.
Bet šeit ir labākā vietiņa.
Pagrabu izremontēju, ieliku televizoru, skaņas sistēmu.
Tobrīd nebija plakanie ekrāni, bet pēc tāda izskatījās.
Pie sienas bija kantains televizors,
bet es to labi paslēpu.
Teiksim tā, es mājā atstāju 150 tūkstošus.
Tāpēc, kad beigsim filmēt, viņam piezvanīšu,
jo tie taču ir 150 tūkstoši.
Toms man ir parādā 150 tūkstošus dolāru.
Viņš taču muld.
Tai mani apkrāpa.
Un tad Tai domā: "Es visu uzdāvināju."
Bet es saku: "Tai, es pārmaksāju."
Viņš ir kā brālis, bet tas nebija izdevīgs darījums.
Tikai nemuldi.
Toma istaba.
Mīlas ligzdiņa.
Jokoju, mammu. Nav gan.
Lūk, te es viņu tūlīt nometīšu zemē.
Laba piespēle.
Labi viņam iesitu.
Viņam mācoties Mičiganā, man Perdū,
koledžā esam spēlējuši cits pret citu.
Kad kļuvām par istabas biedriem, viens ar otru sacentāmies.
Tobrīd pirmo reizi ieraudzīju
to trako, konkurējošo briesmoni.
Kādu dienu viņš lombardā nopirka vecu Nintendo spēļu konsoli.
Daudz nespēlējām spēles,
bet ar vienu aizrāvāmies – Tecmo Bowl.
TECMO BOWL 1 SPĒLĒTĀJS 2 SPĒLĒTĀJI
Mēs to spēlīti spēlējām visu nedēļas nogali.
Tas, kur nedēļas nogales beigās uzvarēja turnīru,
kļuva par mājas čempionu.
Zaudētājam bija sods.
Vasarā zaudētājam
nedēļas nogali bija jāmazgā trauki.
Savukārt ziemā –
plikam bija jāskrien ap māju.
Laukā auksti.
Ja viņš sāka zaudēt,
momentā pārslēdzās.
Viņš kļuva par citu cilvēku.
Uzmanību, gatavību, aiziet!
Viņš negribēja zaudēt.
Piezemējums.
Viņš uzzināja, ka, uzsitot pa grīdu,
konsole pārstartējas.
PIEZEMĒJUMS!
Redzot, ka zaudēs, viņš ar to nebija mierā.
Viņš uzsita pa grīdu un sāka spēli no jauna.
Tā notika atkal un atkal.
Sienās bija iedobumi no brīžiem, kad viņš paņēma kontrolieri
un meta to stipri pret sienu.
Viņš uzvedās kā jucis.
Man mēdz uznākt dusmas.
Man nepatīk zaudēt. Arī datorspēlē.
Metot šautriņas, nepatīk zaudēt.
Man vispār nepatika zaudēt. Joprojām tā ir.
Ja spēlēju, tad līdz uzvarai.
Runājot par futbolu,
viņš spēlēja tādā līmenī, kādu nekad nebiju redzējis.
Viņš bija rezervists ceturtajā pakāpē.
Bet viņš gribēja būt vadītājs.
Toms man teica: "Kad pienāks mana kārta,
būšu gatavs."
Brauns lieliski pārtver.
Piezemējums Jaunanglijai pie 30 jardu līnijas.
PATRIOTS PRET SANDJEGO CHARGERS 2001. GADA 14. OKTOBRIS
Chargers pēdējā ceturksnī ir vadībā.
Taču šeit nav Drū Bledso, kas varētu izglābt komandu.
Viss atkarīgs no Toma Breidija metiena.
Māņkustība. Breidijs met. Precīzi! Piezemējums!
Jaunanglija gūst pārsvaru.
Lieliska atgriešanās pēdējā ceturksnī.
Pieredzējām Toma Breidija izaugsmi mūsu
un 60 000 līdzjutēju acu priekšā.
Šodien Toms Breidijs un Patriots nospēlēja ļoti labi.
Šodien ieraudzījām citādāku komandu,
ar attieksmi, kāda sen nav pieredzēta.
Rīt visi sāks runāt
par Breidija un Bledso kašķi. Jau par to runā.
Kāpēc centies viņus sanaidot?
Necenšos...
- Centies. Piekrītu. - Jā.
- Izlikies par... provokatoru. - Tieši tā.
- Bledso ir galvenais. - Tā darīji,
- vadot raidījumu. - Kas tur slikts?
- Atbildēju. - Lūk, kur āķis.
Teiksim: "Centos maisīt gaisu,
lai būtu labāki reitingi." Lūk, atbilde.
Lūk, atbilde, Bob. Citas nav.
Tu labi zini,
ja vien esi sajucis prātā,
ka Bledso atgriezīsies, tikko varēs spēlēt.
Un zini ko? Toms Breidijs arī to zina.
- Jā. - Breidijs to zina.
Manuprāt, esmu bijis pirmais...
Pēc tās spēles zinājām, ka viņš ir spējīgs.
Bet joprojām viņš nebija Drū.
- Ak, tā? - Viss ir kā parasti?
Kā jau Lorejs Molijs.
Atminos, ka ar Tomu un Loreju Miloju
gājām pusdienās. Un Toms pilnīgi negaidīti
pateica: "Es ne velna neatdošu."
Tā viņš teica: "Es ne velna neatdošu."
Mēs ar Lojeru teicām:
"Labi, buciņ. Laba attieksme."
Labi. Lieliska attieksme, puika.
Mēs ar Loreju saskatījāmies, teicām:
"Nolāpīts. Kad Drū atgriezīsies, Breidijs sēdēs uz soliņa."
Dziļi zemapziņā domājām: "Vecīt, pieveries.
Šī ir Drū komanda."
Šis ir NFL, draudziņ.
Tu atgriezīsies uz soliņa.
Labvakar, esmu dakteris Zariņš. Esmu Patriots ārsts.
Šodienas jaunumi ir... ka Drū var atsākt spēlēt.
Zinām, ka šim lēmumam sekos jautājumi.
Esat gatavs atsākt spēlēt? Fiziskā, mentālā, jebkādā līmenī?
Nevaru vien sagaidīt. Ziniet...
Es jūtos vesels.
Jau kā komandas jauniņais biju komandas uzbrukuma vadītājs.
Sagaidu, ka tāds atkal būšu.
Paldies jums. Drū, liels paldies.
Braucu no slimnīcas, piezvanīju Beličekam.
Es teicu: "Klau, man atļauj spēlēt."
Viņš atbildēja: "Labi, nu, atgriezies un redzēsim, kā ies."
Šķita, ka vairāk priecāsies, ka varu spēlēt,
nekā mūsu tālruņa sarunā.
Tā bija pirmā pazīme, ka varbūt nemaz nebūs tā,
ka varu uzreiz atgriezties.
Drū ir jāsper vairāki soļi,
lai atkoptos no šāda ievainojuma.
Viņš veseļojās septiņas nedēļas.
Nav izslēgts, ka var būt arī citas traumas.
Novērtēsim viņa progresu... laika gaitā.
Tātad, šobrīd Toms vada uzbrukumus?
Toms iesāks vairumu uzbrukumu, kā jau līdz šim.
Sagaidām, ka Toms aizsāks spēli šosvētdien pret Sentluisu.
Kad Bils Beličeks pieņēma to lēmumu,
žurnālisti bija pārsteigti.
Tas taču ir Drū Bledso, komandas uzbrukuma vadītājs.
Visi gaida viņa atgriešanos.
Un, kad viņš būs gatavs, atgūs pozīciju.
To visi sagaidīja.
Par šo lēmumu runās vairākas nedēļas.
- Jums tā šķiet? - Noteikti.
Labi.
Nerakstītais likums ir,
ka, ja spēlētājs savainojas, darbu nezaudē.
It īpaši, ja esi Drū Bledso, Patriots uzbrukuma vadītājs.
Manuprāt, visi uzskatīja, ka atgūs pozīciju, atgriežoties laukumā.
Paklau, Drū nav spēlējis vairākas nedēļas.
Bet Toms vadīja iepriekšējos mačus.
Toms tobrīd bija
mūsu prasmīgākais uzbrukuma vadītājs.
DRŪ BLEDSO, 11
Kādas ir domas par trenera Beličeka paziņojumu?
Esat aizvainots, vīlies? Kā jūtaties?
Nākamo jautājumu.
Esat domājis, kam jānotiek,
- lai situācija mainītos? - Nē.
Vai šo paredzējāt, Drū?
Teiksim tā, ar nepacietību gaidu iespēju cīnīties par savu amatu.
Labi, šodienai pietiks.
- Paldies, Drū. Novērtēju. - Paldies.
TOMS BREIDIJS, 12
Tas bija grūts laiks.
Atminos, ka Morai teicu:
"Viņi ļaus Tomam spēlēt.
Nezinu, ko lai dara. Varbūt iet pensijā?
Pie kājas viņus visus."
Es biju nikna.
Patriots viņu uzņēma, kad viņam bija 21 gads.
Un viņš uzbūvēja šo komandu.
Bet viens sitiens mainīja visu.
Man šķita, ka te nav nekādas lojalitātes.
Kad Drū varēja spēlēt, bet Bils viņam neļāva...
es par to nejutos labi.
Man šķita, ka Drū nav novērtēts.
Mums lojālie cilvēki ir kā ģimene.
Un Drū patiesi manam tēvam bija kā piektais dēls.
DŽONATANS KRAFTS VADĪTĀJS, THE KRAFT GROUP
Es redzēju, kā viņš pārdzīvoja par Drū situāciju.
Tētis spēja tikai iedomāties, kā šis viss Drū nomāca.
Viņš juta viņam līdzi,
kādēļ šis viss bija divkārt grūti.
Drū pienāca pie manis.
Sirsnīgi parunājām. Es teicu: "Parunāšu ar Bilu."
Kā treneri, zinājām, ka saruna par šo būs neērta.
Drū un Kraftu attiecības bija tuvas.
Drū spēlēja lielu lomu komandas glābšanā.
Viņš bija līdzjutēju, komandas, Kraftu cerība...
SKOTS PIOLI PERSONĀLA VADĪTĀJS
Viņā bija veiktas lielas investīcijas.
Tāpēc Robertam šīs nebija tikai spēlētāju izmaiņas.
Viņš izteica savu sarūgtinājumu, taču galu galā atzina:
"Klau, ja jūs ticat,
ka ir jānotiek šādi, tad tam ir jābūt pareizajam lēmumam."
Tikos ar Drū manā kabinetā,
teicu: "Klau, Drū, es varu viņam pateikt, ka tev ir jāatsāk spēlēt.
Ja viņš to nevēlas, tad tas nav ne manās, ne tavās interesēs."
Ja notiks sliktākais, kļūdīsies un varēšu viņu vainot visā.
Zinājām, ka mūs turēs zem lupas.
Atceros, ka Bilam teicu: "Mums jāuzmanās.
Pateicoties Drū ieguldījumam komandā,
visam, ko viņš sniedzis līdzjutējiem, tai cerībai, kuru viņš dāvājis,
ja mēs nerīkosimies pareizi, tad vēsture atkārtosies."
PIRMS DESMIT GADIEM KLĪVLENDA, OHAIO
Jūties kā mājās.
BILS BELIČEKS GALVENAIS TRENERIS
Nedzeru kafiju, tāpēc... nezinu, kā to uzvārīt.
Pirms Bils strādāja Patriots,
viņš bija Klīvlendas Browns galvenais treneris.
Šeit nekā daudz nav.
Mēs neesam izrādījuši...
Viņā bija jauna, ģeniāla trenera potenciāls
ar spožu nākotni, bet bija zināma spriedze,
jo Bils gribēja atbrīvoties no pilsētas favorīta – Bērnija Kosāra.
Lūk, Bērnijs Kosārs uzbrukuma pozīcijā.
Bērnijs nebija uzbrukuma vadītājs, bet gan leģenda.
Viņš bija no Ohaio, viņš bija vietējais. Viņā bija komandas gars.
Bērnijs Kosārs. Lieliska piespēle. Piezemējums!
BĒRNIJS RULLĒ
Viņam bija laba karjera,
taču viņš sāka piedzīvot savu zenītu.
Kosārs pakrita. Viņš klibo.
Bērnijs salauza potīti.
Kad viņš atgriezās, viņš nebija tik mundrs.
Tas nebija smuki.
Bils nolēma, ka, lai Browns spēlētu labi,
ir jāatvadās no Bērnija.
Sāpīgs lēmums, bet es pilnībā atbalstu...
ĀRTS MODELS BROWNS ĪPAŠNIEKS
...Bila un viņa komandas lēmumu, ka ir jāieņem cits kurss.
Viss izšķīrās viņa ierobežoto fizisko spēju dēļ.
Tobrīd strādāju Klīvlendas komandā.
Mēs zinājām, ka tas ir pareizais lēmums,
bet šai problēmai nebija laba risinājuma.
Ir nopietni jāizvērtē Bila Beličeka lēmums
atbrīvoties no Bērnija Kosāra.
Tods Filkoks savā pirmajā gadā bumbu pazaudēja četras reizes.
ATLAIŽ BĒRNIJU
Mums nebija NFL līmeņa uzbrucējs,
tādēļ Bils dabūja iekšās.
Viņš ir briesmīgs. Man ir sezonas biļetes, bet negāju uz spēlēm.
Esmu šokā. Manuprāt, bija jāatlaiž Beličeku.
Biju satriekta. Nezinu, par ko domāja Beličeks un Models.
Klīvlendā karogi plīvo pusmastā.
MĪLAM TEVI, BĒRNIJ
Līdzjutēji protestēja.
Tika draudēts Bilam, komandai.
Pie Bila mājām bija jāpatrulē policijai.
Viņam nebija viegli, bet vēl grūtāk bija viņa ģimenei.
Es nelasu avīzes, neklausos radio,
neskatos televīzijas raidījumus.
Uztraucos par savu vīru. Ceru, ka viņš neieraksies darbā.
DEBIJA BELIČEKA
Cenšamies, lai bērni neizjustu spiedienu.
Taču kļūst grūti, jo viņi skolā,
autobusā dzird replikas.
Tikpat labi mums visiem varēja iedurt dunci mugurā
un nogriezt gabalu.
Nav vietas, kur viņš varētu slēpties,
jo mēs viņu atradīsim un mocīsim līdz viņa nāves dienai.
Klīvlendieši šo uzņēma personīgi.
Pēc diviem gadiem, kad Ārts paziņoja,
ka komanda pārvācas, kļuva pavisam slikti.
Trīs, divi, viens...
Šodiena Ārtam Modelam ir patiesi drūma,
ņemot vērā, ka Modela un Bila Beličeka lelles pakāra.
Līdzjutējiem bija izdevība laist vaļu sarūgtinājumam.
Bilam ir jāpazūd!
Tā bija sarežģīta situācija.
Galu galā Beličeku atlaida.
PĒC SEŠIEM GADIEM FOKSBORO, MASAČŪSETSA
Ārsti ir ļāvuši Drū svētdien spēlēt,
bet Bledso nav saņēmis atļauju no galvenā trenera Bila Beličeka.
Bledso aizstājējs, Toms Breidijs,
komandu noveda līdz piecām uzvarām un diviem zaudējumiem. Viņš spēlēs tālāk.
Drū Bledso situācija
man atgādināja, kā gāja ar Bērniju Kosāru.
Bils sevi neapšaubīja,
bet viņš apzinājās, cik šis viss bija trausls.
Labi.
Ja mums, treneriem, neizdosies,
mūsu dienas komandā būtu skaitītas.
PATRIOTS PRET RAMS 2001. GADA 18. NOVEMBRIS
Patriots pārsteidz ar piecām uzvarām un četriem zaudējumiem.
Taču pārsteidzošāks par rekordu ir veids, kā to sasniedza.
Bez Drū Bledso.
Drū Bledso ir atpakaļ pamatsastāvā,
taču uzbrukumu joprojām vada Toms Breidijs.
Drū!
DRŪ, TU JOPROJĀM ESI ĪSTAIS!
Kāpēc jūs mani filmējat?
Jo lieliski vadi uzbrukumus.
Paldies jums.
Es arī tā domāju. Tikai jātiek atpakaļ uz laukuma.
Pieņemt šādu lēmumu, izvēlēties šo puiku, Tomu Breidiju...
Manuprāt, uzzinājām, ka Bilam Beličekam ir iekšas.
Viņam nebija pārāk veiksmīga karjera Klīvlendā.
Iepriekš Patriots bija piecas uzvaras, desmit zaudējumi.
Nevarētu teikt, ka viņš būtu ģeniāls.
Viņš nebija plaši atzīts treneru lokā.
Viņš nevarēja atļauties kļūdīties.
Nacionālajā futbola līgā
tev ir tikai vārds un reputācija, kuru nopelni saviem spēkiem.
Tā notiek dažādos posmos, bet tā... ir visiem.
Šovakar Toms Breidijs būs pilsētas zvaigzne.
Pārtverts!
Iemeta tieši aizsarga rokās!
Nolāpīts!
Tajā vietā nemaz nebija, kam noķert.
Toms Breidijs cenšas gūt pārsvaru, kad tas nav jādara.
Tā ir daļa no jauna uzvaras vadītāja izaugsmes.
Breidijs skrien. Met.
Atkal pārtverts!
Skatoties to maču, man šķita, ka Bils mūs pievīla.
Mani kritizēja, cik slikts bija mans lēmums
nesākt spēli ar Drū Bledso.
Mani sauca par jukušu. "Kas par kļūdu."
Gala rezultāts, Sentluisa – 24, Jaunanglija – 17.
Patriots atkal ir uzvarējuši tikpat daudz, cik zaudējuši.
Mēs ar Bilu bijām zem lupas.
Mūsu pieņemtie lēmumi
noteiktu Jaunanglijas futbola nākotni
nākamos 20 gadus.
Tulkoja: Mārtiņš Grīnbergs